**DEN UAFHÆNGIGE REVISORS ERKLÆRING OM FAKTISKE RESULTATER AF AFTALTE ARBEJDSHANDLINGER I FORBINDELSE MED ANSØGNING OM PULJEN TIL KOMPENSATION FOR PRODUKTIONSOMKOSTNINGER FOR SÆSONAFHÆNGIGE SELVSTÆNDIGE OG KUNSTNERE MV.**

**Erklæring på opgørelse af produktionsomkostninger for kompensationsperioden til brug for ansøgning om kompensation for over 100.000 kr. for produktionsomkostninger for sæsonafhængige selvstændige og kunstnere mv.**

**Erklæring om faktiske resultater**

**Til xx (ansøgers navn) og Slots- og Kulturstyrelsen**

Vi har udført de arbejdshandlinger, som blev aftalt med jer, og som er angivet nedenfor vedrørende jeres ansøgning om kompensation i henhold til aktstykke nr. 257 af 25. juni 2020, om Puljen til kompensation for produktionsomkostninger for sæsonafhængige selvstændige og kunstnere mv. (i det følgende kaldet "aktstykket") og Slots- og kulturstyrelsens puljebeskrivelse om Pulje til kompensation for produktionsomkostninger for sæsonafhængige selvstændige og kunstnere mv. (i det følgende kaldet ”puljebeskrivelsen”). Vores arbejde er udført i overensstemmelse med den internationale standard om aftalte arbejdshandlinger vedrørende regnskabsmæssige oplysninger og yderligere krav ifølge dansk revisorlovgivning. Arbejdshandlingerne blev udelukkende udført for at hjælpe jer til at dokumentere elementer i indholdet af ansøgningen og er opsummeret som følger:

Som led i vores undersøgelser af opgørelsen af produktionsomkostninger knyttet til perioden inden d. 6. april 2020, som er direkte relateret til leverancer til arrangementer, der er aflyst, væsentligt ændret eller udskudt som følge af COVID-19, og hvor arrangøren, som den selvstændige, kunstneren mv. skulle levere til, har opnået eller ville være berettiget til kompensation via kompensationsordningen til arrangører, har vi kontrolleret, om:

1. De faktiske afholdte produktionsomkostninger knyttet til perioden inden d. 6. april stemmer overens med ansøgers bogføring. Vi har desuden kontrolleret, at de faktiske afholdte produktionsomkostninger er opgjort korrekt i bilag 1: obligatorisk skema over produktionsomkostninger.

2. De faktiske afholdte produktionsomkostninger, som er opgjort i bilag 1, er afholdt til opbygning af blivende aktiver (f.eks. indkøb af telte, udstyr mv. eller varig opgradering af udstyr mv.) og kan ikke genbruges/videreføres til senere anvendelse, f.eks. næste sæson (f.eks. en certificering, der også vil være gældende for kommende sæsoner).

Vi har fundet følgende forhold:

Ad.1: at de faktisk afholdte produktionsomkostninger knyttet til perioden inden d. 6. april 2020 stemmer overens med ansøgers bogføring og er opgjort korrekt i bilag 1: obligatorisk skema over produktionsomkostninger.

Ad.2: at de faktiske afholdte produktionsomkostninger, som er opgjort i bilag 1, ikke er afholdt til opbygning af blivende aktiver (f.eks. indkøb af telte, udstyr mv. eller varig opgradering af udstyr mv.) og kan ikke genbruges/videreføres til senere anvendelse, f.eks. næste sæson (f.eks. en certificering, der også vil være gældende for kommende sæsoner).

Da ovennævnte arbejdshandlinger hverken er revision eller review i overensstemmelse med internationale standarder om revision eller review og yderligere krav ifølge dansk revisorlovgivning, udtrykker vi ikke nogen grad af sikkerhed om indholdet af ansøgningen om kompensation.

Hvis vi havde udført yderligere arbejdshandlinger, revideret eller udført review af indholdet af ansøgningen om kompensation i overensstemmelse med internationale standarder om revision eller review og yderligere krav ifølge dansk revisorlovgivning, kunne andre forhold være fundet og rapporteret til jer.

Vores erklæring er udelukkende udarbejdet med det formål, der er nævnt i denne erklærings første afsnit og til jeres brug, og den må ikke bruges til noget andet formål eller videregives til nogen anden. Erklæringen vedrører kun de forhold, der er nævnt ovenfor, og kan ikke udstrækkes til at omhandle ansøgers regnskab og bogføring som helhed.

By, dato

Revisionsvirksomhedens navn

CVR-nr. xx xx xx xx

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Revisors navn

Revisors titel

MNE-nr. xx xx xx xx